Til: Knut Fægri

Dato: 21.11.2013

EFV: Referat fra plangruppemøte, 11. november 2013.

**Agenda for møtet:**

**1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

**2. Status pågående aktiviteter**

**\*** [detaljerte lønnstransaksjoner](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/detaljertetransaksjoner-plangruppe-27092013-v1.ppt)

\* prosjektøkonomistyring

\* standard kontrakter

**3. Status oppstart arbeidsgruppe 5 – behovsanalyse**

**4. Utkast til overordnet plan med plangruppens beslutningspunkter**

**5. Eventuelt**

**Tilstede:** Knut Fægri, Ellen Johanne Caesar, Vebjørn Bakken, Trude Abelsen, Ingrid Sogner, Johannes Falk Paulsen, Gudleik Grimstad, Thomas Evensen, Jarle Nygard, Benedicte Rustad, Camilla Kuhlman, Katinka Grønli, Ingse Noremsaune, Jan Thorsen (referent)

**Forfall:** Kristian Mollestad

Knut ledet møtet og innledet med agendaen for møtet.

**1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

Innkalling og referat godkjent.

**2. Status pågående aktiviteter**

Jan gikk gjennom status på detaljerte lønnstransaksjoner. Avstemming i regnskap for fastlønn, reise- og korrigeringskjøring er gjennomført – OK. Ytelsestestingen er godkjent. Det som gjenstår nå er å ferdigstille anonymisering av forskningsobjekter. Det er planlagt utført først neste uke pga pågående supportpakkeinnleggelse.

Plangruppen var fornøyd med arbeidet, og ser fortsatt lys i enden av tunnelen.

Ellen Johanne og Camilla redegjorde for status i prosjektøkonomistyringsprosjektet og arbeidet med å etablere en felles forvaltning av nye rapporter og håndtering av innspill til endringer.

Målsetting:

* Få til en relevant og effektiv forvaltning av resultatet av det seneste års utvikling innen fagområdet
* Få til ryddige og tydelige arbeidsprosesser på tvers av nivåene i organisasjonen
* ØPA er ikke selv bruker av de nye løsningene på det operative nivået og er avhengig av dialog med det operative nivået
* Det finnes operative ressurser med god kompetanse på praksis og nye rapporter

Oppdraget for det team som etableres er:

* Forvalte nye rapporter og innspill til endringer
* Bidra til opplæring og rådgivning (temabaserte arbeidsstuer)
* Samarbeide om å få delt felles praksis og gode løsninger på tvers
* Koordinere et forståelig budskap ved endringer
* Bidra til en åpen og tydelig dialog innen fagområdet mot økonomiledere og prosjektcontrollere

Team-deltakere skal IKKE representere egne enheter, men kunne diskutere og komme frem til løsningsforslag fra et UiO-perspektiv.

Samarbeid

* Trekke inn ressurser med operativ erfaring innen området (20%)
* Sette sammen med ressurser fra konsernnivå v/ØPA
* Felles eierskap til nye rapporter og praksis som vi anbefaler ut i organisasjonen
* Beslutningsmyndighet ligger i linjen ved ØPA (AS)

På sikt å bidra til anbefalt prioritering innen fagområdet.

**Fra diskusjonen**:

Det er viktig å få på plass definerte roller. Hvilken støtte skal ytes på hvilket nivå? Eksemplifisert som - hvilken rolle skal prosjektkontroller ha? Som støtte til prosjektleder vs prosjekteier som gir rammene?

For mange prosjekteiere er ubevisst sitt ansvar som prosjekteier, det må gjennomføres forankringsarbeid. Forslag om å benytte fakultetsdirektørene til dette.

Knut oppsummerte med at dette er viktig arbeid som må på plass etter hvert.

Katinka redegjorde kort fra arbeidet med standardkontrakter, arbeidet er utsatt pga sykdom. Omhandler veldig konkrete oppgaver, og det er håp om å få gjennomført et oppstartsmøte i begynnelsen av desember.

**Sak 3: Status arbeidsgruppe 5 - Behovsanalyse**

Vebjørn gikk kort gjennom oppstartsmøtet og videre planer. Det var litt tynt oppmøte på første møtet, spesielt synd at begge prosjektlederne manglet. Det må derfor legges til rette for at de kan delta på møtene fremover, bl.annet ved å benytte Doddle for å sette møtetidspunktene.

Det planlegges et møte i månedsskifte november/desember, og et arbeidsmøte før jul. Plangruppen skal holdes oppdatert om det videre arbeidet i hvert plangruppemøte.

**4. Overordnet plan**

Jan presenterte sekretariatets skisse til en overordnet plan. I planen var det lagt inn plangruppens beslutningspunkter i tiden fremover, og det er forsøkt å vise sammenhengen mellom de ulike aktivitetene og endringen i EFV-prosjektet over tid. Prosjektets fokus må i tiden fremover endres fra «brannslukking» på prosjektøkonomistyring til profesjonalisering/standardisering av ulike roller knyttet til forskningsadministrativ støtte for den enkelte prosjektleder.

Fra diskusjonen:

Plangruppen var fornøyd med presentasjonen, greit og ryddig presentert.

Utfordringen fremover er forankring og virkelighetsrelatering. Det ble stilt spørsmålstegn ved eierskapet til og forankringen av prosjektet i organisasjonen og kommunikasjon i gjennomføringen av prosjektet.

Under IHR-EFV var det et eget apparat for dette og det overordnede prosjektet var forankret i hele organisasjonen. Hvordan sikre denne videreføringen?

I tillegg ble det stilt spørsmålstegn ved om det var blitt gjort en kost-/nyttevurdering av prosjektet med tanke på de mål og gevinster man ønsker å oppnå. Hva er nytteverdien for organisasjonen og hva er risikoanalysen for prosjektet - hva skal til for å lykkes?

Sekretariatet ble bedt om å utarbeide en kommunikasjons-/forankringsplan til møtet i januar 2014.

**5. Eventuelt**

* Ingen saker under eventuelt

Neste møte er 28.11.2013 kl 10:00 – 11:30 (Møterom 494, Helga Enghs hus)

Oslo 21.10.2013

Jan Thorsen, referent